националните територии на държавите членки пластмасовите карти или смарт картите, както и приложенията за смартфони или таблети, показващи основната информация, съдържаща се в уникалния доживотен идентификационен документ, изглеждат полезни допълнения към уникалния доживотен идентификационен документ и в настоящия регламент следва да бъдат установени някои правила за тяхното използване.
 (20)Освен това изискването, че уникалният доживотен идентификационен документ трябва да придружава кланичния труп на еднокопитното животно до животновъдния обект или предприятието, одобрено в съответствие с член 24, параграф 1 от Регламент (ЕО) No 1069/2009 на Европейския парламент и на Съвета
 11
 , се оказа непрактично в определени ситуации и поради това следва да бъде ограничено до ситуациите, описани в глава III, буква а), подточка iii) от приложение III към Регламент (ЕС) No 142/2011 на Комисията
 12
 , или да бъде регулирано съгласно националното законодателство.
 (21)Еднокопитните животни могат да придобият статут на еднокопитни животни, предназначени за клане, на определен етап от живота си. Нечифтокопитните животни, синоним на еднокопитни животни, са определени като част от „домашни копитни животни“ в точка 1.2 от приложение І към Регламент (ЕО) No 853/2004 на Европейския парламент и на Съвета
 13
 , в който се определят специфични хигиенни правила за храните от животински произход.
 (22)За предотвратяване на това транспондерите да навлязат в хранителната верига, частта от месото, получено от еднокопитни животни, от която не е било възможно да се отстрани транспондерът по време на клането, следва да бъде обявена за негодна за консумация от човека в съответствие с член 45, буква м) от Регламент за изпълнение (ЕО) 2019/627 на Комисията
 14
 . За да се улесни намирането на местоположението на имплантираните транспондери, мястото на имплантиране следва да бъде стандартизирано и записано в уникалните доживотни идентификационни документи.
 (23)Системата за универсалния доживотен номер на еднокопитни (UELN) бе договорена в световен мащаб от най-важните организации за отглеждане на коне, за състезания и надбягвания. Тя е разработена по инициатива на Световната федерация за отглеждане на състезателни коне (World Breeding Federation for Sport Horses, WBFSH), Международния комитет по племенните книги (International Stud-Book Committee, ISBC), Световната организация за отглеждане на арабски коне (World Arabian Horse Organization, WAHO), Европейската конференция на организациите за отглеждане на арабски коне (European Conference of Arabian Horse Organisations, ECAHO), Международната конференция за отглеждане на англо-арабски коне (Conférence Internationale de l’Anglo-Arabe, CIAA), Международната федерация по конен спорт (Fédération Equestre Internationale, FEI) и Европейския съюз за надпрепусквания с двуколки (Union Européenne du Trot, UET). Информация за тази система може да бъде намерена на уебсайта на UELN
 15
 , поддържан от Френския институт за коне и езда (Institut Français du Cheval et de l'Équitation, IFCE).
 (24)UELN е подходяща система за определяне на уникален код, както е посочено в член 109, параграф 1, буква г), подточка i) от Регламент (ЕС) 2016/429, на еднокопитно животно при първата му идентификация. Когато кодовете са определени в компютърната база данни или в бази данни, създадени от органи с делегирани правомощия или развъдни сдружения в рамките на компютърната база данни на държавите членки, кодовете на тези бази данни и форматът на записания уникален код на отделните еднокопитни животни не следва